Halqara Tamır halqları Kününde Kyivde «Qırım aqşamı» ötkerilecek
02 avgust 2017, 15:03
Halqara Tamır halqları Künü munasebetinen avgustnıñ 9-nda Ukraina Haber siyaseti nazirligi, Qırımttar Milliy Meclisi ve Amerika Evi tantanalı surette Kyivde «Qırım aqşamı» merasimini ötkerecekler. Bu aqta ilân avgustnıñ 2-nde Ukraina Haber siyaseti nazirliginiñ web-sitesinde derc etilgen.
Teşkilâtçılar qırımtatar yır ve oyunlarınıñ kontserti teşkil olunacağı, qırımtatar halqınıñ etnogenezi, tarihı ve medeniyeti aqqında sergi taqdim etilecegini beyan etti. İngliz tilinde taqdim etilecek bu sergi Estoniya Tışqı işleri nazirliginiñ desteginen İnsan aqları boyunca Estoniya institutı, Ukraina Haber siyaseti nazirligi (HSN), Qırımtatar Maaliy Merkezi tarafından azırlanılğan.
«Şimdi işğal şaraitinde yaşağan Ukrainanıñ tamır halqınıñ medeniyetinen tanıştırmaq içün, Ukrainada çalışqan bütün diplomatik müessiselerniñ vekillerini HSN bu merasimge davet ete», – dep haber etile.